# **ДОКЛАД**

**ЗА ОСЪЩЕСТВЕНИТЕ ДЕЙНОСТИ**

**НА НАРОДНО ЧИТАЛИЩЕ ”ФАКЕЛ-1920”**

**ГР.СОФИЯ ПРЕЗ 2018 г.**

 През 2018 г. Народно Читалище ”Факел - 1920” продължи да удовлетворява културните и информационни потребности на жителите на квартала, чрез осъществяване на следните читалищни дейности:

1. **БИБЛИОТЕКА :**

 През 2018 година библиотеката при Читалище „Факел-1920” продължи да предлага библиотечни и информационни услуги. В настоящия момент разполагаме с 6719 библиотечни документи и 181 читатели от различни възрастови групи.

* Обслужване на читатели от различни възрастови групи

Най – чести потребители на библиотечните услуги са предимно възрастни хора свикнали да четат книги. Благодарение на набавените от дарения нови заглавия на нашумели автори се увеличи броя на читателите.

* Справочно – библиографска и информационна работа

Традиционните справки, които се изпълняват ежедневно.

Подреждат се витрини и кътове за значими дати и събития. Информационни срещи за деня на Европа – 9 май.

Витрини посветени на годишнини от рождението както на български, така и на чужди автори.

Продължават да се предоставят справки по интернет, които са много полезни за възрастните жители на квартала, защото те нямат у дома компютри и интернет. Много от безработните се възползват и получават информация за свободни работни места и кандидатстват онлайн.

* Масова работа с читатели

Организиране на групови четения и обсъждане на книги. Информационни срещи за популяризиране на услугите, които предлага библиотеката и на спечеления проект за обогатяване на фонда с нови книги.

* Комплектуване и организиране на библиотечния фонд
* Една от основните дейности на библиотеката при Народно читалище „Факел-1920” гр. София е комплектуване на библиотечния фонд. Министерство на културата подкрепи финансово с 1086 лв. библиотеката по Програма „Българските библиотеки – съвременни центрове за четене и информираност” 2018 г. за закупуването на 70 книги, от които 37 от български автори и 33 от чужди автори издадени от 16 издателства. Не срещнахме никакви трудности и в срок до 5 декември 2018 г. бяха закупени посочените в Приложение 2 от проекта книги.
* Благодарение на това, че някои от книгите бяха закупени с отстъпка успяхме да закупим още 11 книги. Спазихме и условието от едно издателство броя на книгите да не надвишава 10% от общия брой заглавия.
* В резултат на проекта обогатихме библиотечния фонд с 81 книги, спазвайки изискването 42 от тях са от български автори и 39 от чужди автори на стойност 1091,51 лв., които са библиотечно обработени.
* Читателите от отдела за възрастни имат на разположение желаните от тях нови книги. Беше направена изложба на придобитите по проекта книги и на видно място бе отбелязано, че книгите са закупени по Програма „Българските библиотеки – съвременни центрове за четене и информираност” 2018 г. с финансови средства от Министерство на културата. На фейсбук страницата на читалището беше представен проекта, финансиращата програма, дейностите и постигнатите резултати.
* Обогатяването на фонда на библиотеката с нови книги доведе до затвърждаване на положителното отношение на местната общност към библиотеката.

Библиотеката получава дарения, които обогатяват библиотечния ни фонд.

**2.ХУДОЖЕСТВЕНО – ТВОРЧЕСКА ДЕЙНОСТ**

 През 2018 г. към Читалище “Факел-1920” продължиха да развиват дейност следните художествени колективи и клубове по интереси:

* Танцова формация „Опни па тропни” към НЧ „Факел-1920”
* Театрален състав с ръководител Росица Жекова
* Театрален състав с ръководител Малин Маринов
* Квартет „Слава”
* Клубове по интереси в партньорство с г-н Иван Радичев
* Клуб „Паневритмия” – 3 групи с ръководители: Гергана Спасова, Румен Бакалов, Виолетка Тенева
* Клуб „Застъпничество, набиране на средства и разработване на проекти”

**Изяви на НЧ „Факел-1920” през 2018г.**

1. Участие на танцов състав при НЧ "Факел-1920" в църква „Св. Георги“, гр. Одрин по случай Деня на Тракия.

2. Участие на танцов състав при НЧ „Факел-1920” в благотворителен концерт с. Голема Раковица на 09.06.2018г.

3. Участие на Квартет "Слава" в XI Регионален фолклорен събор "Витошки напеви", Кладница 07.07.2018г.

4. Участие на танцов състав при НЧ „Факел-1920” в гр. Охрид 18-21 юли 2018г.

5. Участие на Квартет "Слава" във II-ри Национален фестивал за традиционни песни, танци и изкуства на фолклорна основа в гр. Пирдоп 01-02 септември 2018г.

6. Участие на танцов състав при НЧ „Факел-1920” в Калафат по случай Националния празник на Румъния на 01.12.2018г.

7. Участие на танцов състав при НЧ „Факел-1920” на 11.12.2018г. в Националната библиотека “Кирил и Методий” по случай честване на 140 годишнината на библиотеката.

**Събития в партньорство с Фондация "Път към човека"**

18.08.2018 г. – Заедно в интегрален кръг

25.08.2018 г. – Заедно в интегрален кръг

08.09.2018 г. – Заедно в интегрален кръг

15.09.2018 г. – Заедно в интегрален кръг

22.09.2018 г. – Заедно в интегрален кръг

**3.МАТЕРИАЛНА БАЗА И ДРУГИ ДЕЙНОСТИ**

Читалището разполага с разгърната застроена площ 155 кв.м., от които за салон -107 кв.м. и библиотека 48 кв.м. Собствеността на читалището е обществено – публична. Салонът се използва за учебни цели, тържества и презентация на продукти.

**Помещенията на читалището се нуждаят от основен вътрешен ремонт.**

 Читалището организира провеждането на всички значителни културни събития и празници – Трети март ; Деня на съединението, Деня на народните будители, Коледните и Новогодишни празници.

**ГОДИШНА ПРОГРАМА**

**ЗА РАЗВИТИЕ НА ДЕЙНОСТТА НА**

**НАРОДНО ЧИТАЛИЩЕ “ФАКЕЛ-1920”**

**ГР. СОФИЯ ЗА 2019 г.**

 Нашата мисия е да задоволяваме културно – информационните потребности на местната общност в един бързо променящ се свят и да работим за утвърждаването на читалището като обществен, информационен и културен център, осигуряващ равен достъп за всички.

 Читалището ще продължава да бъде организатор на значимите за общността културни събития. В атмосфера на празничност и тържествени концерти поднесени по оригинален творчески начин ще се отбелязват Национален празник на Република България; Деня на славянската писменост и култура; Деня на съединението; Деня на народните будители; Коледните и новогодишни празници и други бележити дати. Полагане на усилия творческите колективи да участват в международни и национални фестивали. Читалището да стане притегателен център както за децата , така и за всички възрасти с организирането на разнообразни курсове и кръжоци адекватни на местните потребности: народни и модерни танци; художествено слово и театър; школи за чужди езици; компютърно обучение; изобразителни и приложни изкуства. **Продължаване на добрите традиции в художествено – творческата дейност и включване на нови форми.**

Читалището и през 2019 г. ще продължава да кандидатства по програми и проекти с цел набавянето на допълнителни финансови средства по програмите на Министерство на културата за допълваща целева субсидия за ремонт, художествено – творческа дейност, компютърна техника и софтуер; за обновяването на фонда на библиотеката, за създаване на информационен център в библиотеката за предоставяне на безплатен достъп до интернет за потребителите. През 2019 г. информацията за дейността на читалището ще бъде публикувана във фейсбук страницата на НЧ „Факел-1920” . В изпълнение на поставените цели читалището се стреми да запази родното и традиционното, но и да се впише в съвременните условия.

**1.ХУДОЖЕСТВЕНО - ТВОРЧЕСКА ДЕЙНОСТ**

През 2019 година се предвижда утвърждаването на съществуващите и създаване на нови форми.

* Танцов състав към НЧ „Факел-1920”
* Квартет „Слава”
* Набиране на нови участници за Театралния състав
* Клуб „Паневритмия” – 3 групи с ръководители: Гергана Спасова, Румен Бакалов, Виолета Тенева
* Клуб „Застъпничество, набиране на средства и разработване на проекти” с ръководител Емилия Атанасова
* Клубове по интереси в партньорство с г-н Иван Радичев – председател на Фондация „Път към човека”

2.ШКОЛА ПО ИЗКУСТВАТА

През 2019 г. ако се намери допълнително финансиране за ремонт на читалищния салон ще бъдат възстановени школите по:

* Школа по английски език
* Школа за модерни танци
* Школа за народни танци
* Школа по изобразително изкуство

3..БИБЛИОТЕЧНА ДЕЙНОСТ

Основни задачи на библиотеката през 2019 година

1. Кандидатстване с проект за закупуване поне на 3 бр. компютри и предоставяне на БЕЗПЛАТЕН достъп до интернет.
2. БЕЗПЛАТНО обучение на пенсионери за работа с компютри и интернет.
3. БЕЗПЛАТНО обучение за търсене на работа по интернет, написване на автобиография и мотивационно писмо.
4. Кандидатстване по проекти.
5. Организиране на извънкласно четене на приказки с ученици.
6. Увеличаване на посещаемостта чрез привличането на младите хора, предимно в ученическа възраст в библиотеката. Предоставяне на справки по социални и др. въпроси чрез интернет с цел привличане на възрастни читатели.
7. Подобряване на обслужването на читателите чрез проучвания на читателските интереси чрез анкети.
8. Набавяне на нови книги чрез участия в проекти и дарения от частни лица и институции.
9. Извършване на прочистване от физически изхабени и повредени книги.
10. Срещи с автори от местно и национално значение и промоции на книги.
11. Създаване на нова услуга – “Обслужване на работното място” – предоставяне на хората в активна възраст на книги на работното място по предварителна заявка по телефон или електронен път /предимно за продавачките от магазините в квартала/.
12. Витрини и кътове за бележити дати и събития.

13. Поддържане на фейсбук страницата на читалището и отразяване на културните събития в нея.

**През 2019 година библиотеката очаква:**

* + Библиотечен фонд – 6 746 библиотечни документа
	+ Набавени библиотечни документи – 70 броя
	+ Читатели – общо – 188
	+ Посещения общо – 2 500
	+ Справочно библиографска и информационна работа – 201

4.МАТЕРИАЛНА БАЗА

Читалището разполага с разгърната застроена площ 155 кв.м., от които за салон 107 кв.м. и библиотека 48 кв.м. Собствеността на читалището е обществено – публична. Салонът се използва за учебни цели, тържества и презентация на продукти.

**Помещенията на читалището се нуждаят от основен вътрешен ремонт.**

 Принципите на управление и устройство на Народно Читалище “Факел-1920” се основават на Закона за народните читалища, Устава и наследените културни традиции на читалище с деветдесет и осем годишна история.